Tallinna Rootsi-Mihkli kirik

Tallinna Rootsi-Mihkli kirik on kirik Tallinna vanalinnas Rüütli tänaval.

Kirikuhoone

Tallinna Uus seek 
Hoone ehitati 1531. aastal, põhilised ehitustööd tehti aastatel 1526–1531 ning seda kasutati Tallinna Uue seegi hoonena. 

Praeguseks osaliselt ümber ehitatud ja üldilmelt muutunud algne seegi ja haiglamaja hoonekompleks koosneb kõrge kaheosalise kelpkatusega ühekorruselisest peahoonest Rüütli tänava ääres ja sellega põhjaotsal liituvast pisut madalamast ning omaette kelpkatusega kahekorruselisest kõrvalehitisest.

Tallinna Uue seegi haiglahoone rajati 16. sajandi alguses Niguliste kiriku omaaegse pastoraadi alt vabanenud territooriumile. 17. sajandi lõpul täiendati Uue Johannese (Jaani) seegi hooneansamblit haiglasaalist põhjapoole jääva kahekordse hoone, nn ketrusmaja, ehitamisega, mille teisel korrusel ja haiglahoone pööningul avati ketrustöökoda.  Ketrusmajas said peavarju ja tööd töövõimelised naised seegist, üksikuks jäänud naised ja ka kergete elukommetega ehk „mittekorralikud” naised. Uus seek oli Tallinnas Suurgildi ülal pidada ja gildivennad hoolitsesid vaeste toidulaua eest ja tegelesid personaliga.

Rootsi-Mihkli kirik 
1716. aastal sundis Eestimaa kuberner krahv Aleksandr Menšikov rootslaste Rootsi-Mihkli koguduse lahkuma oma senisest endisest Suur-Kloostri tänaval asunud Tallinna Püha Mihkli kloostrikirikust, kus kogudus oli tegutsenud alates 1. juunist 1631. aastal ja alles aastal 1726 leidis rootsikeelne kogudus tegevuse jätkamiseks ruumid Rüütli tänava endistes Tallinna Uue seegi ruumides, mis pühitseti 1733. aastal.

19. sajandil kasutusviisilt talviseks vaestemajaks muutunud seek likvideeriti 1901. aastal. 

1920. aastate algul ostis kogudus Tallinna linnalt mõned kõrvalasuvad hooned  Rüütli tänaval ja sinna seati sisse koguduse kantselei, rootsikeelne kool ja Rootsi Haridussõprade Ühingu (Svenska Odlingars Vänner) kohalik keskus. 1944. aasta 9. märtsi ööl kannatas kirik Nõukogude lennuväe pommitamise läbi. Katus läks põlema, aknad purunesid ja sisustus sai viga.

Eesti NSV ajal kasutati hoonet VSÜ ”Kalev” Spordihoone raskejõustikusaali ja treeninguruumidena.

Kirik restaureeriti ja pühitseti 2002. aastal.

Rootsi-Mihkli kogudus

Eestimaa kubermangu kuulumise ajal Rootsi Kuningriigi koosseisu kasutasid Tallinnas asuvad Rootsi sõjaväeosad garnisonikirikuna Suur-Kloostri tänaval asunud Püha Miikaeli kloostri Rootsi-Mihkli koguduse kirikut.

Pärast Venemaa tsaaririigile edukat Põhjasõda ning Tallinna vallutamist 1710. aastal Vene vägede poolt kasutati Uue Johannese (Jaani) seegi hoonet aastatel 1710–1716 Vene vägede garnisoni Vene Õigeusu Kirikuna, kuid seoses suure kogukonna arvuga jäid ruumid peagi väikeseks ning 1716. aastal sundis Eestimaa kuberner krahv Aleksandr Menšikov rootslaste Rootsi-Mihkli koguduse lahkuma oma senisest endisest Suur-Kloostri tänaval asunud Tallinna Püha Mihkli kloostrikirikust, kus kogudus oli tegutsenud alates 1. juunist 1631. aastal ja alles aastal 1726 leidis rootsikeelne kogudus tegevuse jätkamiseks ruumid Rüütli tänava endistes Tallinna Uue seegi ruumides, mis pühitseti 1733. aastal. Vanast kirikust võeti kaasa altar, kantsel ja kaunis baptisteerium, mille autoriks on puunikerdaja Christian Ackermann. Kaasa võeti ka nimi Tallinna Rootsi-Mihkli kogudus.

Senine Tallinna Rootsi-Mihkli kirik Suur-Kloostri tänaval muudeti Vene vägede Tallinna garnisoni kirikuks – Issanda Muutmise peakirikuks. Analoogselt võtsid Venemaa keisririigi sõjaväelased ka Narvas asunud rootslaste Narva Toomkiriku oma valdusse.

Tallinna Pauluse kogudus

Kalamaja kalmistu

Eestirootslaste Kirikumuuseum
Kiriku keldris asub 2006. aastast Eestirootslaste Kirikumuuseum.

Galerii

Vaata ka
Narva rootsi-soome Mihkli kirik

Viited

Kirjandus
Toomas Lilienberg, Tallinna Rootsi-Mihkli kogudus läbi aegade. Tallinn, 1995.

Välislingid 

Rootsi-Mihkli kogudus
Kiriku taaspühitsemine
Teeliste kirikud
 Lembit Peegel. AjaPeegel: Kirik, kus poksijad teineteist klobisid EPL, 2. veebruar 2009

Tallinna vanalinnTallinna kirikud